Kurdische Sprochn

De Kurdische Sprochn san a zaumansetzung aus 3 Hauptsprochn, drunter ghehrt des Kurmandschi, Sorani und des Kelhuri. A poar akademika zöhn de Zaza und des Gorani mit dazua, wos oba umstritten is. Klor is oba, dos olle sprochvarianten vo ethnischen kurdn gsprochn wean. Dej sproch wiad in de länder wie der Tiakei, Iran, Irak und in Syrien gsprochn. De zoi vo da sprecha verlaft si auf zirka 20 bis 40 milliona.
Gschicht.
De erstn schriftn in kurdischer sproch is vom 7. joahrhundat auf gorani sproch. Kurdisch hot aa in da region an großn eifluss ghopt und is ana vo de omtsprochn vo fü reiche und dynastien gwen abseits vo kurdische entitäten oda ned.
Im Osmanischen Reich.
Oanige vo da Sultane und hohe offiziere hom kurdisch gsprochn. Wei de kurdn ana vo de wichtigsten allierten vo da Osmanen woan, hod die kurdische identität und sproch an großn Wert bekumman. Üba de Jahrhunderte hom kurdische Firstentümer, in osmanische obahaund, kurdisch ois verwoitungssproch ghopt. Ebenso hom oanzelne Sultane kurdisch gleant und gsprochn. Gaunz vü vo de Osmanischen Offiziere woan söba ethnische kurdn und kurdischsprochig, aa in da armee is kurdisch gsprochn woan.
Kurdisch in da Tiakei.
seid da stootsgründung der Tiakei im Johr 1923 wor im tiakischen Gesetzbuach festglegn dos tiakisch di anzige omtsprochn is und ondere sprochn in da gesöschafft ned toleriert werdn. Ebnso wuadn im Tiakischn Gesetzbuach de kurdn eus aa tiakisches vuik beschriabn de ane vom persischn abgewaunte sproch sprechn. Des gsetz hod bis in de 90er aukoidn, wurd oba mid friadinsgespräche zwiaschin der PKK und da tiakischn regierung aufkobn. Nochfuign hods aufgrund fühe kurdn neama ihre sproch kennan. 
Vo 2004re bis 2016 woan kurdische privatschuin legal, durch de rebellionen vo zoihreichn kurdischn Jugendverbände und der PKK im Ostn wuadn kurdische privatschuin wiada obgschoffn. Des hot fü kritik im und außahoib vom laund ausglöst.
Kurdisch im Iran.
Kurdn hobn aufgrund ihra verwaundschoft mit de persa recht fü kultuerelln freiraum kriagt. Vo den 40ern bis in de 70er hods kurdische privatschuin gebn, heite is kurdisch eus a nebnfoch in de kurdn region verfügbar. In da vergaunganheit hod sie denno erwiesn dos de Iranische regierung oftmois gegn de kurdischn freiheitszuastände verstoßn hod, des hod unta de anige kurdn an seperatistischn aufwaund gelöst.
Kurdisch im Irak.
Noch Joahrzehnte laungen konflikt zwischn de Kurdn und de Irakische regierung schoffte es der Barzani Clan und weitare Kurdische Stämme a kurdischn autonomie verweutung zu grindn und durtn dau kurdisch eus anzige omtsprochn einstöhn. Im Joahr 2003 aunerkannte de Irakische Regierung de kurdische söbstverweutung im nordn und Kurdisch wurd nebn dem Arabischn, Aumtsproch im Irak.
Kurdisch in Syrien.
Seid da befreiung Syrien vo de Französischn Kolonial mocht, hobn vühe kurdn ka Syrische stootsbürgaschoft erheudn, kurdisch wor ebenso ned augsehn im Laund zu sprechn. Im Joahr 2004 kaum es zur ana rebellion, de oba heftig niedagschlogn wurd. Im Johr 2011, mid begin vom Syrischn Bürgerkriag, hobn de kurdn im Laund es gschofft a aigene Söbstverweutung zu begrindn und Kurdisch wuad zua Omtsproch dessn. Di Söbstverweutung wuade „Rojava“ benaunt, wos so vü wia „Sunn aufgaung“ haßt. De kurdn aus Rojava kontrolliern a drittl vo Syrien, ziaka de flächn vo Dänemark.